Selvom de er små, kan de lave meget ravage, de pokkers rotter. Nu kan SuperBrugsen i Hadsund heldigvis fortælle på facebook, at de igen har åbent efter besøg af hele to af slagsen.  Den besked kommer ovenpå et visit fra Fødevarestyrelsen mandag. Fredag den 30. december blev butikken lukket ned, efter man havde fundet spor fra skadedyr. Både skadedyrsbekæmper og Fødevarestyrelsen blev tilkadt. Men straks, som butikken troede, rotten var fanget, og de kunne se frem til en snarlig åbning, konstaterede de endnu en rotte. Begge blev fanget i brugsens krybekælder. "Hvad med nytårsmenuen?" Var der nogle, der spurgte til på supermarkedets facebookside.  Og her måtte SuperBrugsen meddele, at Fødevarestyrelsens anbefaling var at holde lukket 48 timer efter fangsten, og det spolerede nytårsmenuen for flere nordjyske hjem.

Referat:
SuperBrugsen i Hadsund kan nu endelig byde kunder velkommen igen, efter de i flere dage havde lukket på grund af ubudne gæster.